প্রসঙ্গত, গত ৯ ফেব্রুয়ারি ঘুষ গ্রহণের অভিযোগে দুদকের একটি দল জেলা প্রশাসকের কর্মচারী আবদুল আজিজকে তার কার্যালয় থেকে আটক করে। এসময় জেলা প্রশাসনের অন্য কর্মচারীরা ঐক্যবদ্ধ হয়ে দুদকের কর্মকর্তা-কর্মচারীদের উপর হামলা চালায়। এতে মেজবাহ আহমদ চৌধুরী নামের দুদকের এক কর্মচারী রক্তাক্ত জখম হন। এ ঘটনায় ওইদিন রাতেই কোতোয়ালী থানায় দুদকের পক্ষ থেকে সাধারণ ডায়েরি করা হয়। ঘটনা তদন্তে গত শনিবার সিলেটে দুদকের মহাপরিচালক (বিশেষ তদন্ত ও অনুসন্ধান) আসাদুজ্জামানের নেতৃত্বে উচ্চ পর্যায়ের একটি দল আসে। তারা দুদক ও জেলা প্রশাসনের কর্মকর্তাদের সাথে বৈঠক করেন। এছাড়া ঘটনার তদন্তে ওইদিন অতিরিক্ত বিভাগীয় কমিশনারকে প্রধান করে পাঁচ সদস্যের কমিটি গঠন করা হয়েছে।